Mārtiņš Bičevskis

**Mārtiņš Bičevskis** (dzimis  Rīgā) ir latviešu jurists, bijušais politiķis un valsts pārvaldes darbinieks (bijis 7. Saeimas deputāts, vairāku ministriju parlamentārais un valsts sekretārs).

## Biogrāfija
Dzimis  Rīgā. 1993. gadā absolvējis Rīgas 1. ģimnāziju. 1998. gadā ieguvis jurista izglītību Latvijas Universitātes Juridiskajā fakultātē. Precējies un vēlāk šķīries ar Agnesi Bičevsku (tag. Rutkovska), Latvijas Bankas ekonomisti, ir divas meitas.

2000. gadā M. Bičevskis 26 gadu vecumā kļuva par Iekšlietu ministrijas Pilsonības un migrācijas lietu pārvaldes priekšnieku (sākotnēji vietas izpildītāju), izstrādāja dzīvesvietas deklarēšanas sistēmu Latvijā. 2003. gadā M. Bičevskis sāka strādāt pašā Iekšlietu ministrijā, kļūstot par valsts sekretāra vietnieku. Kopš 2004. gada — Tieslietu ministrijas valsts sekretārs, savukārt kopš 2008. gada ieņēma šo pašu amatu Finanšu ministrijā.

2008. gada rudenī M. Bičevskis kūrēja Finanšu ministrijas, Latvijas Bankas un Finanšu un kapitāla tirgus uzraudzības komisijas sadarbību, izstrādājot plānu kā valstij neciest ekonomikas krīzē, kas strauji tuvojās. Viņš bija viena no centrālajām figūrām "Parex bankas" pārņemšanas procesā un risinājuma autors, bet pēc tam, kad valsts apmaksāja bankas parādus, finanšu ministrs Atis Slakteris izvirzīja M. Bičevski par jauno "Parex bankas" prezidenta kandidātu. 2008. gada novembrī pat tika grozīts likums par interešu konflikta novēršanu valsts amatpersonas darbībā, lai M. Bičevskis varētu strādāt "Parex bankas" padomē.

 ievēlēts par Latvijas komercbanku asociācijas (LKA) prezidentu, kļūstot no valsts pārstāvja komercbanku vidē par komercbanku pārstāvi to attiecībās ar valsti. Amatu ieņēma līdz 2016. gadam. No 2016. gada līdz 2019. gadam M. Bičevskis bija Valsts akciju sabiedrības "Valsts nekustamie īpašumi" padomes priekšsēdētājs.

2019. gadā M. Bičevskis kļuva par uzņēmēju personīgās attīstības programmas *Cocoon Program* mentoru. 2021. gada 31. martā viņš kļuva par finanšu uzņēmuma *[[DelfinGroup|AS DelfinGroup]]* padomes locekli.

## Politiskā darbība
Jau studiju gados iestājās Tautas partijā (bija starp tās dibinātājiem 1998. gadā), bijis arī partijas valdes loceklis. Tai pašā gadā kandidēja 7. Saeimas vēlēšanās, bet netika ievēlēts. 7. Saeimas deputāts M. Bičevskis bija no 1999. gada jūlija līdz decembrim, kad uz laiku ieņēma partijas biedra Mareka Segliņa vietu, kamēr tas pildīja ministra pienākumus (amatu zaudēja pēc Silvas Goldes demisijas no izglītības ministres amata un atgriešanās Saeimā). Pēc deputāta mandāta nolikšanas turpināja pildīt Iekšlietu ministrijas parlamentārā sekretāra pienākumus. 2000. gadā bija arī iekšlietu ministra M. Segliņa padomnieks.

## Publikācijas
* Bičevskis M., Repšs A. un Kvēps M. Vekseļtiesības. - Zvaigzne ABC: Rīga, 1996

## Atsauces

## Ārējās saites
* Lapsa L. Kas jāatceras, kad bičevskveidīgie sāk mācīt dzīvot. // "Pietiek" | 16. novembris 2011.
* Lojāls. Lepns. Pārliecināts. (Tieslietu ministrijas valsts sekretāru Mārtiņu Bičevski intervē Inta Lase, LTV Panorāma) - politika.lv 2005. gada 13. septembrī
* Publikāciju par M.Bičevski galerija Delfi.lv
* LR Augstākās tiesas Senāta Administratīvo lietu departamenta 2008. gada 29. februāra Spriedums par Mārtiņa Bičevska saukšanu pie administratīvās atbildības parAdministratīvo pārkāpumu kodeksa 201. pantā paredzētā pārkāpuma izdarīšanu. (.pdf)